Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1944

7. A standard oldat (3.16.) készítése és vizsgálata 7.1. Az aflatoxin B1 koncentrációjának meghatározása Készítsünk kloroformmal (3.2.) aflatoxin B1 oldatot, amelynek koncentrációja 8 és 10 µg/ml közé esik. Spektrofotométer segítségével vegyük fel az abszorpciós spektrumot 330 és 370 nm között. Mérjük a kloroformos oldat elnyelését 363 nm-en. Az aflatoxin B1 µg/ml-ben kifejezett koncentrációját az alábbi képlettel számítjuk ki: aflatoxin B1 µg/ml = A × × Fénytõl védve hígítsuk az oldatot úgy, hogy a munkastandardban az aflatoxin B1 koncentrációja kb. 0,1 µg/ ml legyen. Az oldat hûtõszekrényben 4 °C-on tárolva két hétig stabil marad. 7.2. A kromatográfiás tisztaság vizsgálata Cseppentsünk lemezre (4.8.) 5 µl-t a 8 és 10 µg/ml közé esõ koncentrációjú aflatoxin B1 oldatból (7.1.). Fejlesszük ki a kromatogramot az 5.4. pontban leírtak szerint. UV-fényben a kromatogram csak egy foltot mutathat, és a felvitel magasságában semmiféle fluoreszcenciát nem szabad észlelnünk.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes